MT Il-Ġurnal Uffiċjali tal-Unjoni Ewropea C 405/10

ASSEMBLEA PARLAMENTARI KONĠUNTA TAL-FTEHIM TA’ SĦUBIJA KONKLUŻ BEJN IL-MEMBRI TAL-GRUPP TA’ STATI AFRIKANI, TAL-KARIBEW U TAL-PAĊIFIKU, MINN NAĦA, U L-UNJONI EWROPEA U L-ISTATI MEMBRI TAGĦHA, MIN-NAĦA L-OĦRA

MINUTI TAS-SEDUTA TAL-ERBGĦA 21 TA’ ĠUNJU 2017

(2017/C 405/03)

WERREJ

1. Rapport dwar it-13-il laqgħa reġjonali li saret fi Freetown, Sierra Leone (Reġjun tal-Afrika tal-Punent) mit-22 sal-24 ta’ Frar 2017 – rapport tal-Kopresidenti 11

2. Dikjarazzjoni ta’ Abraham Tekeste, Ministru tal-Finanzi u tal-Kooperazzjoni Ekonomika (l-Etjopja), President fil-Kariga tal-Kunsill AKP 11

3. Dikjarazzjoni ta’ Carmelo Abela, Ministru tal-Affarijiet Barranin u Promozzjoni tal-Kummerċ (Malta), President fil-Kariga tal-Kunsill tal-UE 11

4. Ħin għall-Mistoqsijiet lill-Kunsill 11

5. Dibattitu mal-Kunsill – proċedura “catch-the-eye” 12

6. Il-kultura bħala xprun tat-tkabbir ekonomiku 12

7. Rapporti sommarji mil-laqgħat tal-gruppi ta’ diskussjoni – proċedura “catch-the eye” 12

8. Approvazzjoni tal-minuti tas-seduta ta’ filgħodu tat-Tlieta 20 ta’ Ġunju 2017. 13

9. Votazzjoni dwar il-mozzjonijiet għal riżoluzzjonijiet inklużi fir-rapporti ppreżentati mit-tliet kumitati permanenti 13

10. Votazzjoni dwar il-mozzjonijiet urġenti għal riżoluzzjonijiet 14

11. Votazzjoni dwar l-abbozz ta’ dikjarazzjoni 14

12. Kwistjonijiet varji 14

13. Approvazzjoni tal-minuti tas-seduta ta’ filgħodu tat-Tlieta, 20 ta’ Ġunju 2017. 15

14. Data u post tal-34 Sessjoni tal-Assemblea Parlamentari Konġunta 15

ANNESS I LISTA ALFABETIKA TAL-MEMBRI TAL-ASSEMBLEA PARLAMENTARI KONĠUNTA 16

ANNESS II REĠISTRU TAL-ATTENDENZA FIS-SESSJONI LI SARET F’SAN ĠILJAN (MALTA) MID-19 SAL-21 TA’ ĠUNJU 2017 20

ANNESS III TESTI ADOTTATI 23

Riżoluzzjoni dwar il-finanzjament tal-partiti politiċi fil-pajjizi tal-AKP u tal-UE 23

Riżoluzzjoni dwar it-titjib fl-effikaċja tal-għajnuna u tal-iżvilupp fil-kooperazzjoni AKP-UE 27

Riżoluzzjoni dwar ir-rwol tal-isport bħala faċilitatur għall-edukazzjoni u l-eradikazzjoni tal-faqar 32

Riżoluzzjoni dwar is-sitwazzjoni tas-sigurtà fir-reġjun Saħelo-Saħarjan 38

Dikjarazzjoni dwar it-tibdil fil-klima 43

MINUTI TAS-SEDUTA TAL-ERBGĦA 21 TA’ ĠUNJU 2017

(Is-seduta nfetħet fl-9.45)

PRESIDENZA: Memounatou IBRAHIMA

Aġent Kopresident

1. Rapport dwar it-13-il laqgħa reġjonali li saret fi Freetown, Sierra Leone (Reġjun tal-Afrika tal-Punent) mit-22 sal-24 ta’ Frar 2017 – rapport tal-Kopresidenti

L-Aġent Kopresident Cécile Kashetu Kyenge ppreżentat rapport orali dwar it-13-il laqgħa reġjonali, li fih enfasizzat is-suġġetti ewlenin li ġew diskussi.

Kelliema: Halifa Sallah (il-Gambja), Alpha Ousmane (il-Burkina Faso), Ibrahim Rassin Bundu (Sierra Leone), Mario Saiegh (il-Guinea-Bissau) u Cécile Kashetu Kyenge

Id-dibattitu ffoka, fost suġġetti oħrajn, fuq il-progress li sar fl-oqsma ta’ governanza tajba fir-reġjun tal-Afrika tal-Punent, is-sitwazzjoni tas-sigurtà preżenti, u l-ħtieġa għall-investiment fl-ekonomija biex titrażżan il-migrazzjoni eċċessiva. Il-membri ddiskutew ukoll il-livell baxx ta’ parteċipazzjoni tan-nisa f’din il-laqgħa reġjonali.

2. Dikjarazzjoni ta’ Abraham Tekeste, Ministru tal-Finanzi u tal-Kooperazzjoni Ekonomika (l-Etjopja), President fil-Kariga tal-Kunsill AKP

Abraham Tekeste, Ministru tal-Finanzi u tal-Kooperazzjoni Ekonomika (l-Etjopja), President fil-Kariga tal-Kunsill tal-AKP, afferma mill-ġdid l-impenn tal-Etjopja biex taħdem għall-kisba tal-għanijiet tas-sħubija AKP-UE. Il-pajjiżi AKP jixtiequ jibnu sħubija għal wara l-2020 bbażata fuq ftehim ġuridikament vinkolanti li jwassal għal trasformazzjoni ekonomika tal-pajjiżi AKP u msejjes fuq l-industrijalizzazzjoni, ir-rispett għall-ambjent, l-innovazzjoni u l-modernizzazzjoni. Huwa enfasizza wkoll li qafas finanzjarju xieraq għall-kooperazzjoni għall-iżvilupp għandu jkun parti mill-ftehim futur.

3. Dikjarazzjoni ta’ Carmelo Abela, Ministru tal-Affarijiet Barranin u Promozzjoni tal-Kummerċ (Malta), President fil-Kariga tal-Kunsill tal-UE

Carmelo Abela, Ministru għall-Affarijiet Barranin u Promozzjoni tal-Kummerċ ta’ Malta, wissa dwar it-tendenzi nazzjonalistiċi u ta’ iżolament attwali li qed idgħajfu l-kooperazzjoni multilaterali. Huwa għamel appell biex l-ordni globali jkun ibbażat fuq l-istat ta’ dritt, id-drittijiet tal-bniedem u d-demokrazija. Faħħar il-Kunsens Ewropew il-Ġdid dwar l-Iżvilupp, li jpoġġi l-implimentazzjoni tal-Għanijiet ta’ Żvilupp Sostenibbli fil-qalba tal-istrateġija tal-UE għall-iżvilupp. Informa lill-membri dwar l-iżvilupp ta’ strateġija Ewropea għas-sigurtà u d-difiża u inkoraġġixxa l-isforzi Afrikani biex tinħoloq politika ta’ sigurtà reġjonali. Carmelo Abela fakkar lill-Assemblea bl-importanza tal-implimentazzjoni tas-sħubija tal-Belt Valletta dwar il-migrazzjoni, b’mod partikolari permezz tal-promozzjoni ta’ prinċipji ta’ solidarjetà. Abbażi tal-Pjan ta’ Azzjoni tal-Belt Valletta, l-UE ħolqot Fond Fiduċjarju ta’ Emerġenza għall-Afrika, li bħalissa jiffinanzja l-implimentazzjoni ta’ 116-il programm għal valur totali ta’ EUR 1 889 miljun.

Kelliema: Halifa Sallah (il-Gambja), Ana Rita Sithole (il-Mozambique), Worlea Saywah Dunnah (il-Liberja) u Ben Abdallah Banda (il-Ghana)

4. Ħin għall-Mistoqsijiet lill-Kunsill

Tressqu 5 mistoqsijiet lill-Kunsill tal-AKP u 8 oħra lill-Kunsill tal-UE.

Abraham Tekeste wieġeb f’isem il-Kunsill tal-AKP għall-mistoqsija li ġejja u għal dik supplimentari:

Mistoqsija nru 4 minn Lídia Senra Rodríguez dwar il-konċessjoni għat-tħaffir fil-Baħar ta’ Bismarck.

Il-mistoqsijiet li ġejjin ingħataw tweġiba iżda ma ġewx segwiti b’mistoqsija supplimentari:

Mistoqsija nru 2 minn Cécile Kashetu Kyenge dwar is-sitwazzjoni tar-rifuġjati tal-Jemen fil-Djibouti.

Mistoqsija nru 3 minn Marielle de Sarnez (sostitwita minn Nathalie Griesbeck) dwar l-ekonomija blu.

Mistoqsija nru 5 minn Nathalie Griesbeck dwar in-nixfa u l-karestija fl-Afrika tal-Lvant.

L-awtur tal-mistoqsija nru 1 ma kienx preżenti.

Carmelo Abela wieġeb f’isem il-Kunsill tal-UE għall-mistoqsijiet li ġejjin u għal dawk supplimentari:

Mistoqsija nru 9 minn Clifford André (is-Seychelles) dwar il-piraterija marittima.

Mistoqsija nru 11 minn Catherine Bearder dwar il-Pjan ta’ Azzjoni tal-UE għall-Fawna Selvaġġa

Mistoqsija nru 12 minn Lídia Senra Rodríguez dwar il-konċessjoni għat-tħaffir fil-Baħar ta’ Bismarck.

Il-mistoqsijiet li ġejjin ingħataw tweġiba iżda ma ġewx segwiti b’mistoqsija supplimentari:

Mistoqsija nru 6 minn Cécile Kashetu Kyenge dwar is-sitwazzjoni tar-rifuġjati tal-Jemen fil-Djibouti.

Mistoqsija nru 8 minn Nathalie Griesbeck dwar in-nixfa u l-karestija fl-Afrika tal-Lvant.

Mistoqsija nru 10 minn Marielle de Sarnez (sostitwita minn Nathalie Griesbeck) dwar l-ekonomija blu.

Mistoqsija nru 13 minn Tesfaye Daba (l-Etjopja) dwar it-tendenzi paternalistiċi ta’ wħud mill-Membri tal-PE.

L-awtur tal-mistoqsija nru 7 ma kienx preżenti.

5. Dibattitu mal-Kunsill – proċedura “catch-the-eye”

Kelliema: Mohamed Youssof Goumaneh (il-Djibouti), Halifa Sallah (il-Gambja), Agnima Alain-Michel Lobognon (il-Kosta tal-Avorju), Adjedoue Weidou (iċ-Chad), Oum Kelthoum Soueid Ahmed (il-Mauritania) u Jacob Oulanyah (l-Uganda).

Il-membri ffukaw fuq suġġetti bħall-migrazzjoni u l-iżvilupp għall-kooperazzjoni, l-involviment taż-żgħażagħ u tan-nisa fit-teħid tad-deċiżjonijiet, inkluż l-involviment tan-nisa fl-Assemblea Parlamentari Konġunta, kif ukoll kwistjonijiet aktar speċifiċi bħalma huwa s-sajd fil-Kosta tal-Avorju u l-finanzjament tal-interforzi tal-G5.

6. Il-kultura bħala xprun tat-tkabbir ekonomiku

Dibattitu ma’ Carmelo Abela, Ministru tal-Affarijiet Barranin u Promozzjoni tal-Kummerċ (Malta)

Carmelo Abela, Ministru għall-Affarijiet Barranin u Promozzjoni tal-Kummerċ ta’ Malta, innota li llum, fil-bidu tas-seklu wieħed u għoxrin, it-tkabbir kien jiddependi dejjem iżjed minn pilastri alternattivi, inkluża l-kultura. Huwa ta stampa ġenerali pożittiva ħafna tal-esperjenza Maltija fl-iżvilupp kulturali, il-politika kulturali u l-kontribut tal-kultura għall-bqija tal-ekonomija tal-pajjiż. L-erba’ komponenti tas-settur kulturali – il-patrimonju, l-arti, id-disinn u l-attivitajiet interdixxiplinari – kienu ta’ valur miżjud gross ogħla minn dak tas-settur tal-kostruzzjoni. Il-Ministru faħħar ukoll l-politika tal-ispeċjalizzazzjoni intelliġenti applikata f’Malta bħala spinta għat-tkabbir ekonomiku.

Kelliema: Abdikadir Omar Aden (il-Kenja), Joachim Zeller, Cécile Kashetu Kyenge, Mohamed Youssof Goumaneh (il-Djibouti), Catherine Bearder, Krzysztof Hetman, Arne Gericke, Tadeusz Zwiefka u Louis-Joseph Manscour.

Il-membri unanimament irrikonoxxew ir-rwol u l-importanza tal-kultura bħala appoġġ għall-attività ekonomika, iżda wkoll bħala fattur ta’ identità u koeżjoni soċjali. Għamlu enfasi fuq is-sinerġiji li jeżistu bejn is-settur kulturali u dawk tal-edukazzjoni jew tas-saħħa, setturi dawn li jgħinu sabiex dan is-settur isir xprun għall-ekonomija kollha kemm hi. Uħud mill-Membri tkellmu dwar it-theddida li toħloq kultura globalizzata. Oħrajn taw xhieda tal-effikaċja ekonomika u soċjali tal-kultura fil-livell lokali, b’mod partikolari fil-bliet. Huma enfasizzaw il-ħtieġa għal rieda politika biex il-kultura ssir prijorità politika u biex jiġu allokati l-fondi neċessarji.

Carmelo Abela għalaq id-dibattitu.

7. Rapporti sommarji mil-laqgħat tal-gruppi ta’ diskussjoni – proċedura “catch-the eye”

Cécile Kashetu Kyenge (li tissostitwixxi lil Enrique Guerrero Salom) tat rapport sommarju dwar il-grupp ta’ diskussjoni bit-tema “Malta as a humanitarian hub” (Malta bħala ċentru umanitarju). Fil-qafas tal-grupp ta’ diskussjoni, il-Membri żaru s-sede tal-Uffiċċju Ewropew ta’ Appoġġ fil-Qasam tal-Asil (EASO), l-aġenzija tal-UE bil-kompitu li tissorvelja l-ipproċessar bla problemi u effiċjenti tat-talbiet għal asil mill-Istati Membri tal-UE u toffri assistenza legali u konsulenza lill-migranti. Il-membri semgħu preżentazzjonijiet informattivi dwar is-sitwazzjoni tal-migranti u t-traffikar illegali tagħhom fil-Baħar Mediterran. Huma ġew infurmati wkoll dwar in-negozjati għall-ħolqien ta’ Aġenzija vera u proprja tal-UE għall-Asil.

Phel Parkies (l-Afrika t’Isfel) ippreżenta rapport orali tal-grupp ta’ diskussjoni bit-tema “Malta as a hub for growth and success in knowledge investment” (Malta bħala ċentru għal tkabbir u ta’ suċċess fl-investiment fil-konoxxenzi). Il-membri żaru l-Malta Life Sciences Park. Maħluq fl-2004 u kofinanzjat mill-Fond Ewropew għall-Iżvilupp Reġjonali bl-ammont ta’ EUR 30 miljun fil-perjodu finanzjarju attwali, huwa joffri pjattaforma internazzjonali għall-innovazzjoni u r-riċerka u l-iżvilupp tax-xjenzi tal-ħajja. Ta’ importanza partikolari huma il-proġett tal-Malta Digital Hub fil-qasam tas-software għat-teħid ta’ immaġni u tar-riċerka fit-terapija ċellulari u fil-ġenomika.

Kelliema: Halifa Sallah (il-Gambja).

8. Approvazzjoni tal-minuti tas-seduta ta’ filgħodu tat-Tlieta 20 ta’ Ġunju 2017.

Kelliema: Sebastian Kopulande (iż-Żambja), Abadula Gemeda Dago (l-Etjopja), Lídia Senra Rodríguez, Jomo Lídia Mfanawemakhosi Dlamini (is-Swaziland).

Il-membri talbu ftit modifiki fil-minuta distribwiti.

(Il-laqgħa ġiet aġġornata fis-12.55 u tkompliet fis-14.00.)

PRESIDENZA: Louis MICHEL

9. Votazzjoni dwar il-mozzjonijiet għal riżoluzzjonijiet inklużi fir-rapporti ppreżentati mit-tliet kumitati permanenti

Il-Kopresident fakkar lill-Assemblea dwar il-proċeduri ta’ votazzjoni.

— Il-finanzjament tal-partiti politiċi fil-pajjizi tal-AKP u tal-UE (ACP-EU/102.286/17/fin)

Kumitat għall-Affarijiet Politiċi

Rapport ta’ Worlea Saywah Dunnah (il-Liberja) u Cécile Kashetu Kyenge

Emendi adottati: 1, 4, 6, 9, 13 u 17 (l-ewwel parti)

Emendi rrifjutati: 2, 3, 5, 7, 8, 10, 11, 12, 14, 15, 16, 17 (it-tieni parti) u 18

Intalbet votazzjoni separata skont il-kamra fuq l-emendi 2, 3, 7, 8, 10, 11, 12, 14, 15, 16 u 18 mill-Grupp PPE.

Intalbu votazzjoni maqsuma fuq l-emenda 17 u votazzjoni separata skont il-kamra fuq it-tieni parti ta’ dik l-emenda mill-Grupp PPE.

Intalbu votazzjoni maqsuma fuq il-premessa A u votazzjoni separata skont il-kamra fuq it-tieni parti ta’ dik l-emenda mill-Grupp PPE. L-ewwel parti ġiet adottata.

Intalber votazzjoni maqsuma fuq il-premessa B u votazzjoni separata skont il-kamra fuq it-tieni parti ta’ dik l-emenda mill-Grupp PPE.

Intalbet votazzjoni maqsuma fuq il-premessa D u votazzjoni separata skont il-kamra fuq it-tieni parti ta’ dik l-emenda mill-Grupp PPE. L-ewwel parti ġiet adottata.

Intalbet votazzjoni maqsuma fuq il-premessa K u votazzjoni separata skont il-kamra fuq it-tieni u t-tielet partijiet ta’ dik l-emenda mill-Grupp PPE. L-ewwel parti ġiet adottata.

Intalbet votazzjoni maqsuma fuq il-premessa R u votazzjoni separata skont il-kamra fuq it-tieni parti ta’ dik l-emenda mill-Grupp PPE u mill-Grupp S&D. L-ewwel parti ġiet adottata.

Ir-riżoluzzjoni kif emendata ġiet adottata b’56 vot favur u astensjoni waħda.

— It-titjib fl-effikaċja tal-għajnuna u tal-iżvilupp fil-kooperazzjoni AKP-UE (ACP-EU/102.276/17/fin)

Kumitat għall-Iżvilupp Ekonomiku, il-Finanzi u l-Kummerċ

Rapport ta’ Sebastian C. Kopulande (iż-Żambja) u Neoklis Sylikiotis

Emendi adottati: 1 u 3

Emendi rrifjutati: 2 u 4

Intalbet votazzjoni separata skont il-kamra fuq l-paragrafu 4 mill-Grupp PPE. Il-paragrafu ġie rrifjutat.

Intalbet votazzjoni separata skont il-kamra fuq l-emenda 3 mill-Grupp GUE/NGL.

Intalbu votazzjoni maqsuma u votazzjoni separata skont il-kamra fuq il-paragrafu 16 mill-Grupp PPE. L-ewwel u t-tielet parti tal-paragrafu 16 ġew adottati. It-tieni parti ġiet irrifjutata.

Intalbet votazzjoni separata skont il-kamra fuq il-premessa J mill-Grupp PPE. Il-premessa J ġiet irrifjtata.

Intalbet votazzjoni separata skont il-kamra fuq il-premessa L mill-Grupp PPE. Il-premessa L ġiet irrfjutata.

Ir-riżoluzzjoni, hekk emendata, ġiet adottata b’50 vot favur u 5 voti kontra.

— Ir-rwol tal-isport bħala faċilitatur għall-edukazzjoni u l-eradikazzjoni tal-faqar (ACP-EU/102.279/17/fin)

Kumitat għall-Affarijiet Soċjali u l-Ambjent

Rapport ta’ Abderrahmane Marrakchy (il-Mauritania) u Teresa Jiménez-Becerril Barrio

Emendi adottati: 2, 4 u 5

Emendi rrifjutati: 1, 6 u 7

Emendi rtirati: 3

Ir-riżoluzzjoni, kif emendata, ġiet adottata unanimament.

10. Votazzjoni dwar il-mozzjonijiet urġenti għal riżoluzzjonijiet

— Is-sitwazzjoni tas-sigurtà fir-reġjun Saħel-Saħarjan (AP/102.293/17/fin)

Emendi adottati: 1, 2, 3, 4, 5 u emenda orali numru 1

Emendi rrifjutati: 6, 7, 8 u 9

Intalbet votazzjoni separata skont il-kamra fuq l-emendi 6, 7 u 8 mill-Grupp PPE.

Ir-riżoluzzjoni, hekk emendata, ġiet adottata b’65 vot favur u 2 voti kontra.

— Is-sitwazzjoni fil-Burundi (ACP-EU 102.294/17)

Mozzjoni ta’ kompromess għal riżoluzzjoni mressqa mill-Gruppi PPE, S&D, ECR, ALDE Verts/ALE u EFDD, u riżoluzzjoni mressqa mill-Grupp GUE/NGL tpoġġew għall-votazzjoni.

Dwar il-mozzjoni ta’ kompromess għal riżoluzzjoni mressqa mill-Gruppi PPE, S&D, ECR, ALDE Verts/ALE u EFDD, intalbet votazzjoni permezz ta’ vot sigriet. Barra minn hekk, intalbet votazzjoni separata skont il-kamra fuq il-votazzjoni finali.

Il-Kopresident spjega l-proċeduri ta’ votazzjoni.

György Hölvénzi, David Martin, Kombo Gberi (il-Kamerun) u Ashneel SUDHAKAR (Fiġi) intgħażlu bix-xorti biex jgħoddu l-voti għall-votazzjoni permezz ta’ vot sigriet.

PRESIDENZA: Cécile Kashetu KYENGE

Ir-riżoluzzjoni ġiet irrifjutata.

Dwar riżoluzzjoni mressqa mill-Grupp GUE/NGL, intalbet votazzjoni separata skont il-kamra fuq il-votazzjoni finali. Ir-riżoluzzjoni ġiet irrifjutata.

Fitz Jackson (il-Ġamajka) indika li l-irtirar tar-riżoluzzjonijiet imressqa mill-Burundi u mill-Afrika t’Isfel għandu jitqies bħala dikjarazzjoni magħmula mill-Grupp ta’ Stati AKP dwar l-impenn tagħhom li jiksbu, flimkien mal-UE, ir-rikonċiljazzjoni fil-Burundi.

11. Votazzjoni dwar l-abbozz ta’ dikjarazzjoni

Id-dikjarazzjoni dwar it-tibdil fil-klima ġiet adottata b’akklamazzjoni.

12. Kwistjonijiet varji

Kelliema: Abdikadir Omar Aden (il-Kenja), Aġent Kopresident Cécile Kashetu Kyenge, Phel Parkies (l-Afrika t’Isfel) u Halifa Sallah (il-Gambja).

Il-kelliema rringrazzjaw lill-Assemblea talli tat lill-Kenja l-opportunità li tospita t-32 Sessjoni f’Diċembru 2016 f’Nairobi. Esprimew dispjaċir bl-inċident bejn il-Kopresident u r-rappreżentant tal-Burundi fid-dibattitu tal-mozzjoni urġenti għal riżoluzzjoni dwar is-sitwazzjoni fil-Burundi fit-33 Sessjoni, u talbu li l-iskambji bejn il-Membri għandhom isiru fl-ispirtu ta’ rispett reċiproku, b’rispett sħiħ tar-Regoli ta’ Proċedura u tal-għan ewlieni biex jinkiseb il-ġid pubbliku. Huma talbu wkoll lill-UE biex tikkontribwixxi biex tinstab soluzzjoni paċifika għall-kriżi politika fil-Venezwela.

Price Cyprien (il-Haiti) informa lill-Assemblea li pajjiżu kien lest li jospita l-34 Sessjoni tal-Assemblea Parlamentari Konġunta f’Diċembru 2017. Il-Kopresidenti talbu lill-awtoritajiet kompetenti tal-Haiti biex jagħmlu offerta bil-miktub.

13. Approvazzjoni tal-minuti tas-seduta ta’ filgħodu tat-Tlieta, 20 ta’ Ġunju 2017.

Il-minuti rreveduti ġew approvati.

14. Data u post tal-34 Sessjoni tal-Assemblea Parlamentari Konġunta

L-34 sessjoni tal-Assemblea Parlamentari Konġunta se ssir mit-18 sal-20 ta’ Diċembru 2017 fir-reġjun tal-Karibew.

Il-Kopresident irringrazzjat lill-awtoritajiet Maltin għall-organizzazzjoni effiċjenti tas-sessjoni, u lill-Membri u lill-kosegretarjat għall-kontributi tagħhom.

(Is-seduta ntemmet fit-15.30)

Mémounatou IBRAHIMA (Aġent) Louis MICHEL Minn punt 10 sostitwit minn Cécile Kashetu KYENGE (Aġent) Kopresidenti Patrick I. GOMES Luis Marco AGUIRIANO NALDA Kosegretarji Ġenerali

ANNESS I LISTA ALFABETIKA TAL-MEMBRI TAL-ASSEMBLEA PARLAMENTARI KONĠUNTA Rappreżentanti tal-AKP Rappreżentanti tal-PE IBRAHIMA (IT-TOGO), Aġent Kopresident MICHEL, Kopresident L-ANGOLA ANTIGUA U BARBUDA IL-BAHAMAS BARBADOS (VP) IL-BELIZE IL-BENIN IL-BOTSWANA IL-BURKINA FASO IL-BURUNDI IL-KAMERUN CAPE VERDE IR-REPUBBLIKA ĊENTRU-AFRIKANA IĊ-CHAD (VP) COMOROS IL-KONGO (ir-Repubblika Demokratika tal-) (VP) IL-KONGO (ir-Repubblika tal-) IL-GŻEJJER COOK IL-KOSTA TAL-AVORJU IL-DJIBOUTI DOMINICA IR-REPUBBLIKA DOMINICANA IL-GUINEA EKWATORJALI (*1) L-ERITREA (VP) L-ETJOPJA FIĠI (VP) IL-GABON IL-GAMBJA IL-GHANA GRENADA IL-GUINEA IL-GUINEA-BISSAU IL-GUYANA IL-HAITI IL-KENJA KIRIBATI IL-LESOTO IL-LIBERJA MADAGASCAR IL-MALAWI IL-MALI IL-GŻEJJER MARSHALL (ir-Repubblika tal-) IL-MAURTANIA MAURITIUS IL-MIKRONEŻJA (l-Istati Federali tal-) IL-MOZAMBIQUE (VP) IN-NAMIBJA (VP) NAURU IN-NIĠER IN-NIĠERJA NIUE PALAU PAPUA NEW GUINEA IR-RWANDA SAINT KITTS AND NEVIS SAINT LUCIA SAINT VINCENT U L-GRENADINI SAMOA (VP) SÃO TOMÉ U PRINCIPE IS-SENEGAL IS-SEYCHELLES SIERRA LEONE IL-GŻEJJER SOLOMON IS-SOMALJA (VP) L-AFRIKA T’ISFEL IS-SUDAN (*1) IS-SURINAME (VP) IS-SWAZILAND IT-TANZANIJA TIMOR LESTE IT-TOGO (VP) TONGA TRINIDAD U TOBAGO TUVALU L-UGANDA VANUATU IŻ-ŻAMBJA IŻ-ŻIMBABWE ADINOLFI AGEA ARENA BAREKOV BAY BEARDER CAMPBELL BANNERMAN CASA CHAUPRADE CHRISTENSEN CIOCCA CORNILLET CORRAO CZESAK (VP) DANCE DELAHAYE ENGSTRÖM ESTARÀS FERRAGUT FERRARA FERREIRA (VP) FLAŠÍKOVÁ BEŇOVÁ FLORENZ GÁL GARDIAZÁBAL RUBIAL GERICKE GERINGER DE OEDENBERG GIUFFRIDA GOERENS GRIESBECK GUERRERO SALOM HANNAN (VP) HETMAN HEUBUCH ITURGAIZ KARSKI KYENGE (VP) LÓPEZ AGUILAR (VP) LÖSING McAVAN MANSCOUR (VP) MARUSIK MIZZI MUSELIER (VP) MUSSOLINI NART (VP) NEUSER NOICHL OMARJEE PAPADIMOULIS PEDICINI (VP) POGLIESE PREUSS PUNSET RANGEL (VP) RIVASI (VP) ROLIN ROSATI SALVINI SARGENTINI SCHREIJER-PIERIK SENRA RODRÍGUEZ STOLOJAN THOMAS VAIDERE VALERO WENTA WERNER WIELAND WIŚNIEWSKA (VP) ZÁBORSKÁ ZELLER ZORRINHO ZOVKO ZWIEFKA

KUMITAT GĦALL-AFFARIJIET POLITIĊI Membri tal-AKP Membri tal-PE LOBOGNON (IL-KOSTA TAL-AVORJU), Kopresident KABINDA NGOY (IR-REPUBBLIKA DEMOKRATIKA TAL-KONGO), VP SUDHAKAR (FIĠI), VP GOERENS, Kopresident ZELLER, VP GUERRERO SALOM, VP TEIXEIRA (L-ANGOLA) GBIAN (IL-BENIN) MANGOLE (IL-BOTSWANA) IL-BURKINA FASO OWANA KONO (IL-KAMERUN) IR-REPUBBLIKA ĊENTRU-AFRIKANA GOUMANEH (IL-DJIBOUTI) L-ETJOPJA IL-GUYANA CYPRIEN (IL-HAITI) IL-ĠAMAJKA KIRIBATI IL-LIBERJA IL-MALI IL-GŻEJJER MARSHALL NAURU SAINT VINCENT U L-GRENADINI TOUM (IS-SUDAN) (*2) ACKSON (IT-TANZANIJA) TIMOR LESTE IT-TOGO L-UGANDA SHUMBA (IŻ-ŻIMBABWE) ADINOLFI CASA CHAUPRADE CORRAO CZESAK DANCE ENGSTRÖM GABRIEL GAL KARSKI KYENGE LÖSING LÓPEZ AGUILAR MICHEL POGLIESE POREBA PREUSS RANGEL VALERO WERNER WIELAND ZORRINHO ZWIEFKA

KUMITAT GĦALL-IŻVILUPP EKONOMIKU, IL-FINANZI U L-KUMMERĊ Membri tal-AKP Membri tal-PE LABOSO (IL-KENJA, Kopresident) FERRARA, Kopresident ESTARÀS FERRAGUT, VP MANSCOUR, VP THOMPSON (BARBADOS) RWASA (IL-BURUNDI) CAPE VERDE OUMOURI (COMOROS) IL-GUINEA EKWATORJALI (*3) IL-GABON KAMANO (IL-GUINEA) IL-GUINEA-BISSAU SEKATLE (IL-LESOTO) JHUGROO (MAURITIUS) VAQUINA (IL-MOZAMBIQUE) IN-NIĠERJA NIUE KOIM (PAPUA NEW GUINEA) MENGA (IR-REPUBBLIKA TAL-KONGO) RUGEMA (IR-RWANDA) FELIX (SAINT LUCIA) RAINHO (SAO TOME U PRINCIPE) SALL (IS-SENEGAL) IL-GŻEJJER SOLOMON FISH MAHLALELA (L-AFRIKA T’ISFEL) SAINT KITTS U NEVIS MISIEKABA (IS-SURINAME) IT-TONGA FORDE (TRINIDAD U TOBAGO) KOPULANDE (IŻ-ŻAMBJA) ARENA BAY CAMPBELL BANNERMAN CORNILLET DELAHAYE FLAŠÍKOVÁ BEŇOVÁ FLORENZ GRIESBECK HANNAN MIZZI MUSELIER NEGRESCU OMARJEE PAPADIMOULIS PEDICINI PUNSET ROSATI SALVINI SARGENTINI SCHREIJER-PIERIK STOLOJAN THOMAS ZOVKO

KUMITAT GĦALL-AFFARIJIET SOĊJALI U L-AMBJENT Membri tal-AKP Membri tal-PE GIDLOW (SAMOA, issostitwixxa lill-Kopresident) RIVASI, Kopresident AGEA, VP MUSSOLINI, VP ANTIGUA U BARBUDA IL-BAHAMAS (KUBA) PEYREFITTE (IL-BELIZE) IĊ-CHAD JOANE (IL-GŻEJJER COOK) DOMINICA IR-REPUBBLIKA DOMINICANA NAIB (L-ERITREA) IL-GABON SILLAH (IL-GAMBJA) AMOATEY (IL-GHANA) GRENADA RAZAFINDRAVELO (MADAGASCAR) MUSSA (IL-MALAWI) ZAMEL (IL-MAURITANIA) IL-MIKRONEŻJA (L-ISTATI FEDERALI TAL-) NAMUTENYA CALEY (IN-NAMIBJA) DIOFFO (IN-NIĠER) PALAU IS-SEYCHELLES BUNDU (SIERRA LEONE) IS-SOMALJA DLAMINI (IS-SWAZILAND) TAUSI (TUVALU) ALIOT BEARDER CHRISTENSEN CIOCCA FERREIRA GARDIAZÁBAL RUBIAL GERICKE GERINGER DE OEDENBERG GIUFFRIDA HERRANZ GARCÍA HETMAN HEUBUCH MARUSIK MCAVAN NART NEUSER NOICHL ROLIN SENRA RODRÍGUEZ VAIDERE WENTA WIŚNIEWSKA ZABORSKA (*1) Bħala osservatur. (*2) Bħala osservatur. (*3) Bħala osservatur.